Daniel Jackson

Daniel Jackson on tegelaskuju Kanada–USA ulmelises telesarjas "Tähevärav SG-1".

"Tähevärav SG-1" näitab sõjaväelist meeskonda, kes uurib galaktikat tulnukate transpordivahendite abil. Tähevärava esikfilmis "Tähevärav" (1994) kehastas Daniel Jacksonit James Spader ja filmile järgnenud telesarjas Michael Shanks.

Shanks lahkus sarjast 6. hooajal. Teda hakkas asendama Corin Nemeci tegelaskuju Jonas Quinn. Jackson esines siiski korduvalt külalisena. Samal ajal töötasid "Tähevärava" tootjad välja uue lepingu Shanksiga. Jackson kerkis uuesti esile 7. hooajal ja asendas Jonas Quinni. Jonase roll saadeti erru seitsmendal hooajal. Jackson esineb veel filmides "Tähevärav: Tõelaegas", "Tähevärav: Kontiinum" , mõnes "Tähevärav: Atlantise" osas ja ka sarja "Tähevärav: Universum" avaosas.

Roll sarjas "Tähevärav SG-1"

Karakteri elulugu

Daniel Jackson on sündinud 8. juulil 1965. Tema vanemad, arheoloogid Melburn ja Claire Jackson said Metropolitani kunstimuuseumi egiptuse kunsti artefakti kokkuvarisemisel surma, kui nad seda kujundasid. Danieli emapoolne vanaisa, ainus elav sugulane Nick Ballard (teda mängis Jan Rubes), oli tunnustatud arheoloog ja liiga hõivatud, et võtta orvuks jäänud Jacksoni oma tiiva alla. Hoolimata sellest, külastas Jackson oma vanaisa vaimuhaiglas. Danielist saab arheoloog ja keeleteadlane, kes räägib rohkem kui kahtkümmet keelt. Teleekraanil on näidatud teda rääkimas inglise keelt, vanaegiptuse keelt, hispaania keelt, ladina keelt, vene keelt, mandariini keelt ja saksa keelt, samuti Goa'uldi keelt, iidsete keelt ja Unase keelt (viimast ta dekodeeris) . Danieli ülikooliaegsest pruudist Sarah Gardnerist, kes esines 4. hooaja osast "Needus" kuni 7. hooaja osani "Kimäär", saab vaenlane Goa`uldi peremeeslooma Osirisena.

"Tähevärav" 

Filmis "Tähevärav" ilmub Daniel esimest korda. Vastavas stseenis esineb ta seminaril, kus ta leiab kinnituse oma teooriale, et Giza püramiidid on palju vanemad kui seni arvatud. Kõrges vanuses naine Catherine Langford pakub talle tööd Egiptuses leitud seadet katval kivil oleva kirja dešifreerimisel. Jackson lahendab ülesande ja seade nimega Tähevärav pannakse tööle. Esimesel missioonil minnakse läbi Tähevärava planeedile nimega Abydosile, kus Daniel kohtub pärismaalasest naise Sha'uriga (teda nimetatakse telesarjas "Tähevärav SG-1" Sha'reks), abiellub temaga ja armub temasse. Pärast võidukat lahingut abydonianide vabaduse eest Süsteemiisanda Ra vastu otsustab Daniel mitte naasta Maale ülejäänud meeskonnaga ja selle asemel elada kogu ülejäänud elu Abydose kultuuri ja ajalugu õppides. Jack O'Neill valetab oma ülemustele, et Jackson on surnud.

"Tähevärav SG-1" 

Telesarjas "Tähevärav SG-1" Danieli elu muutub, kui tema naine ja naisevend röövitakse ja määratakse Goa'uldi peremeesloomadeks. Daniel ühineb SG-1 meeskonnaga, et päästa Sha're. Daniel kohtub korraks Sha're/Amonetiga 2. hooaja osas "Saladused", kui ta ajutiselt kontrollib tema keha, olles samal ajal rase Harcesise lapse Shifuga. Teal'c tapab Sha're/Amoneti 3. hooaja osas "Igavesti ühes päevas", kus Sha're annab enne surma teada, et Jackson peab tema lapse leidma, kinnitab oma armastust Danieli vastu ja annab Teal'cile andeks. Daniel jääb siiski meeskonda ja hiljem 3. hooaja episoodis "Nõudlus" päästab Skaara Goa'uldi Kloreli käest. 3. hooajal osas "Emainstinkt" leiab Daniel Harcesise lapse teiselt planeedilt ja jätab ta Oma Desala hoole alla, kes on suure väega ja tark. SG-1 kohtub Shifuga uuesti palju vanema poisina 4. hooajal osas "Absoluutne jõud".

5. hooaja lõpul osas "Keskpäev" saab Daniel surmava annuse kiiritust, üritades parandada naqahdriahi reaktorit planeedil Kelowna. Oma Desala juhendab Danieli tõusmisel kõrgemale eksistentsitasemele. Kelownani teadlane Jonas Quinn võtab Danieli koha SG-1 tiimis üle 6. hooajal, kuid ülejäänud tiimil on raske Danieli surmast üle saada. Kõrgemale eksistentsitasemele tõusnud Daniel kohtub O'Neilli ja Teal'ciga suuremate kriiside ajal, ehkki tõusnute seadused keelavad tal sekkuda. 6. hooaja lõpuosas "Täisring" püüab Daniel saada SG-1 abi, et ajada nurja Anubise plaanid hävitada Sha're ja Skaara koduplaneet. Kui Daniel üritab hävitada Anubist, siis ta pühitakse iidsete poolt minema, aga Oma aitab Danielit, viies kogu elanikkonna kõrgemale eksistentsitasemele, enne kui Anubis planeedi hävitab.

Daniel leitakse paljana ja mälukaotusega planeedil Vis Uban 7. hooaja avaosas "Langenud". Ta taasliitub SG-1-ga järgmises osas ja Jonas naaseb oma rahva juurde. Daniel üritab meenutada iidsete teadmisi, kui oli kõrgema eksistentsi tasemel, ja avaldas teavet Iidsete kadunud linna kohta. See viib ta Iidse Eelposti avastuseni Antarktises 7. hooaja lõpus seerias "Kadunud Linn", andes alguse sarjale "Tähevärav: Atlantis". 8. hooajal osas "Prometheuse Sõltumatus" kohtub Daniel Vala Mal Doraniga, kes hõivab "Prometheuse Sõltumatuse". Daniel väldib tema seksuaalseid  ja nurjab tema plaani, aga Valal õnnestub põgeneda. Pärast Danieli surma RepliCarteri käe läbi osas "Arvete õiendamine", juhatab Oma Desala Danielile teed tõusmiseni osas "Reeglid" ja Daniel  elusana maale, alasti ja seekord teadmistega selle kohta, mis äsja oli juhtunud.

9. hooaja avaosas "Avalon" otsib Vala Danieli Tähevärava juhtimiskeskusest ja takistab tal minemast Atlantisele. Iidse sidevahendi leidmine transpordib nende meeled ühte külla, mis asub kaugel galaktikas. Seal nad kohtuvad oridega. Vala ja Daniel saavad pöörduda tagasi Maale ohutult, aga õnnetuseks toob see ori vaenlasena Linnutee galaktikasse. Pärast, kui Vala transporditakse kogemata Ori galaktikasse, kohtub Daniel episoodis "Beachhead" taas Valaga ühe ründava ori laeva pardal 10. hooaja avaosas "Lihast ja luust". Pärast laevalt põgenemist arvab Daniel, et Vala võiks liituda Tähevärava meeskonnaga. Iidse Merlini teadmistega Daniel ehitab osas "Nõudlus" Sangraali. Vala kiirelt küpsenud tütar Adria vangistab Danieli ja teeb temast osas "Loor" Ori preestri, et näidata Tau'ridele/inimestele teed Valgustuseni, aga Daniel muutub osa lõpus endaks tagasi. Osas "Lõpmatu", sarja kõige viimases osas SG-1 jääb kinni aja laienemise väljal, Maa laeva "Odüsseuse" pardal ja romantika Danieli ja Vala vahel kannab vilja. Enne kui aja laienemisväli keeratakse tagasi pärast viitkümmend aastat pardal olekut, kustutades kõik mälestused protsessi jooksul, enne seda Daniel ja Vala väljendavad oma tundeid üksteisele.

"Tähevärav Atlantis" 
Daniel Jackson esineb samuti "Tähevärav Atlantise" esilinastusel, kus ta avastab Atlantise väravaaadressi ja on jahmunud, kui Jack O'Neill keelab tal ekspeditsioonis osaleda. Daniel esineb ka 5. hooaja keskel kaheosalises episoodis, kus ta läheb Atlantisele, et otsida iidset teadlast Janust ja ta röövitakse McKayga rühma kelmide Asgardite poolt, kes jäid ellu Pegasuse galaktikas.

Suhted ja surmajuhtumid 

Jackson abiellub Sha'rega oma esimesel missioonil Abydosel ja jääb koos temaga aastaks Abydosele, seniks, kui Sha`red võtab oma peremeesloomaks Goa`uld Amonet ("Jumalate lapsed"). Daniel kohtub noore naisega episoodis "The Broca Divide", kus ta on tagasi muudetud inimese primitiivsesse etappi Homo sapiensiks. Jackson on seksuaalselt rünnatud Hathori poolt osas "Hathor" ning hiljem, osas "Vajadus" on ta uimastatud ja vangistatud, et saada planeedi valitseja tütre, noore naise Shyla abikaasaks. Pärast Sha're surma armub Daniel episoodis "Minevik ja olevik" Ke'ra`sse, kes osutub Lineaks ehk maailmade hävitajaks). Jackson kohtub oma kolledžiaegse pruudi Sarah Gardneriga, 4. ja 7. hooaja vahel kohtub ta Ledaga osas "Ikoon", kes väljendab oma tundeid Jacksonile, olenemata seda takistavatest asjaoludest, samuti on Danielil vihkamise-armastuse suhe Vala Mal Doraniga alates 8. hooajast kuni sarja lõpuosadeni. Vala tütar, Orici Adria tõmbab oma tähelepanu Danielile, üritades pöörata tema usku Päritolu Teele hooajal 10.

Sarja tootmismeeskond ja stsenaristid teevad aeg-ajalt nalja Danieli surmade üle. 7. hooaja osas "Kangelased" uurib üks Tähevärava meeskond iidseid varemeid ja üks sealne teadlane ütleb: "Doktor Jackson saab surma, kui näeb seda!", millele teine vastab: "Mida?! Jälle?". Võrdlusi on tehtud ka Danieli ja multikasarja "South Park" tegelase Kenny vahel. Daniel saab esimest korda surma läbi plasmarelva, kui ta kaitses O'Neilli; Ra taaselustab ta sarkofaagis Tähevärava esimeses filmis. Daniel sureb ka kiiritustõppe 5. hooaja osas "Meridiaan" ja ta tõuseb kõrgemale eksistentsitasemele, 7. hooajal tapab Jacksoni RepliCarter kohe osa "Arveteõiendus" lõpus ja pärast seda ta leiab end tõusmise ja surelikkuse keskpunktis, enne kui ta osas "Reeglid" viiakse tagasi ellu. Daniel saab korduvalt surma ka Teal'ci virtuaalse reaalsuse süsteemis osas "Avatar". Teised surmajuhtumid pärinevad koos Danieli meeskonnaliikmetega: nad surevad osades "The Nox", kus nad taaselustatakse Noxide poolt, alternatiivses tulevikus episoodis "2010", nende robotversioonid tapetakse osas "Topeltoht", Goa'uldi-valduses alternatiivse ajajoone versiooni Daniel saab surmava lasu Teal'cilt osas "Möbius", samal ajal teises alternatiivses ajajoones tapetakse samas episoodis terve SG-1 meeskond, välja arvatud Daniel. "Tähevärav: Kontiinumis" tapetakse SG-1 muudetud alternatiivses ajajoones, välja arvatud Cameron Mitchell, Baali poolt.

Kontseptuaalne ajalugu 

James Spader oli intrigeeritud Tähevärava käsikirjast, kuna ta arvas, et see on "kohutav". Suuremalt osalt võttis ta seda rolli nagu tavalist tööd, et teenida natuke raha..

Michael Shanks valiti uueks näitlejaks, kuna ta Brad Wrighti väitel "imiteeris täiuslikult James Spaderit". Showtime'''ist tulnud teadaanne, et "Tähevärav SG-1" ei jätkata pärast 5. hooaega, langes kokku Shanksi otsusega lahkuda sarjast. Paanikas fännid hakkasid massiliselt sarja tootjale kirjutama, et päästa sari ja tegelaskuju ja Sci Fi kanal otsustaski sarja jätkata, tuues sinna täiesti uue tegelase. Rollijaotuse agendid kohtusid Corin Nemeciga, et pakkuda talle Jonas Quinni rolli, mida ta kehastas eelviimases, 5. hooaja episoodis "Meridiaan".

Näitlejanna, kes kehastas Sha're`d, oli samal ajal rase Michael Shanksist, sündis nende esimene laps Tatiana.

Episoodis "Nemesis" jättis Daniel maha oma meeskonna, kes võitles koos Asgarditega uue ohu vastu. Alguses oli sisse kirjutatud, et Daniel läheb koos nendega, aga päev pärast Kanada tänupüha rebenes Shanksi pimesool ja stsenaristid kirjutasid episoodi ringi nii, et Daniel sellest võimalikult vähe osa võtaks.

Vastuvõtt

Michael Shanksi premeeriti Daniel Jacksoni rolli eest Leo auhinnaga aastal 2000 parima meesnäitleja rolli eest draamaseeriates episoodi "Igavesti ühes Päevas" eest. Aastal 2004 võitis ta Leo auhinna kategoorias "Dramaatika seeriad: Parim meespeaosatäitja" tänu osale "Päästepaat", Shanksi premeeriti 2005. aastal Leo auhinnaga samas kategoorias osa "Reeglid" eest. Shanksi on ka premeeritud Saturni auhinnaga kategoorias "Parim kõrvalosatäitja televisioonis" aastatel 2001, 2004 ja 2005.

Viited

 Välislingid 
 Daniel Jackson Tähevärav wikis''
 Daniel Jackson SyFy kanalil ("Tähevärav SG-1")(arhiveeritud leht)

Filmitegelased
Telesarjade tegelased
Tähevärav

de:Stargate – Kommando SG-1#Dr. Daniel Jackson
sv:Lista över rollfigurer i Stargate#Daniel Jackson